БАЛАЛАР! 


Шаңғыларыңды, коньки- 


леріңді, қол шаналарың- 
ды отряд, дружина бо- 
лып осы бастан әзірлеу- 
ді ұмытпаңдар. Сонда ға- 
на қысңы демалыстарың- 


ды көңілді өткізесіңдер. 


Сол заңмен заманаңның бақыт нұры 
Түп-түгел аймағыңды аралады. 


Өмірдің сол ғой күле қарағаны -- 
Салтанат самалының тарағаны. 

Советтік ұлы заңның саясында / 
Кең тыныс алды Отанның бар адамы. 


4 тты 
СОВЕТТІК КОНСТИТУЦИЯ 
ТУРАЛЫ ЖЫР 
Жаныңның ашшы, ақын, айқарасын, 
Жақсы жыр сонда ғана айта аласың. 
Шат жүрек шалқы дейді, жырла дейді 
“Тілегін Қалай оның қайтарасың. 
Жырла сен жаңа дәуір -- замананы 
Заңын өл өзіне сай жаңалады. 


Халқымның қалар ізсіз қай талабы, -- / 
Айды да аралат деп айта алады. 7 
Өйткені, өзімізде өрен күш бар 


Өзгенің тосқауылын тойтарады. 


Құлпырса қыруар дәнмен тың даласы, 
Жайқалса жаз-өмірмен Сыр жағасы, 
Бәріне соның өрнек, өзек болған, 
Советтік ұлы заңның идеясы. 


Сол заңда-- елімнің бар ой-талабы, 


Қазір мен келешекте байқалары, 
Сол заңмен нұр жамылар байтақ өлке. 


Туы ол демалудың, ел қорғаудың, 
““.Адалдық алдына бас июімнің. 


Заң күші ұшты аспанға жұлдыз болып, 
“22 “Түн түгіл таңырқар жұрт күндіз көріп. ГІ 
Айды аттап, алыс сұлу шолпаныңа е 


Ертең-ақ кигіземіз құндыз бөрік. 


Тілеген Шопашев. 2 | 


Айына бір рет шығады. 


ПИОНЕР 
Қазақстан ПКСМ Орталық Комитеті мен пионер 
ұйымы республикалық Советінің пионерлер мен 
мектеп оқушыларына арналған әдеби-көркем және 
пүблицистиналық журналы 


Қоммунистік партия ісі үшін күреске дайын бол! 

ДЕКАБРЫ 
1958 жыл 


Шығуына 90 жыл. 


НҰШАҒЫҢДЫ АШ, МОСНВА! 


Алатау жазы жадырап, 
Бұлағын темен өргізген. 

Төсіне гүлді тағып ап 
Тұрғанын, достым, көр бізден. 


Бақшада әсем көктемде 
Гүлдердің иісі тамаша-ақ. 
Қарасаң үнсіз бәктерге 
Есіңе түсер бала шақ. 


Қырдағы бидай сабағын 
Тербейді самал таңда бұл. 
Елімнің дәмін-табағын 
Москва, бүгін ал қабыл. 


Келеміз шырқап жаз әнін 
Москва-- ұлы астана. 
Қабылда қырдың қазағын 
Меймандос қартқа, жасқа да. 


Өмірді күймен тербетіп, 
Өнерден жүлде алғандар 
Келеді саған әндетіп, 
Өлеңде биік Талғарлар. 


Жарқ етер арман талайғы, 
Самалдай майда күт әнді. 
Қабылда ұлы Абайды, 

Қабылда біздің Мұқаңды. 


Қолтықтап заман дастанын 
Сәкең де барар бұл тойға. 
Шарықта, көкте асқақ үн, 
Жанарда жарқын күлкі ойна! 


Біржанды қайта тірілтіп, 
Ақанмен үнсіз сырласқан. 
Жүсекең шырқар құбылтып, 
Өнері оның бір дастан. 


Әнердің кіпті ашылды 
Қалықтап жақсы ән жүр бүгін. 
Москва, тыңда Қасымды, 
Сырбайдың тыңда сырлы үнін. 


Көгімде заман шат күні 
Ұдайы күліп жанған соң. 
Өнердің жоқ қой жаттығы 
Өмірің бірге болған соң. 


Жаныңның шағып зар-мұңын 
Жартасқа барып жыламай. 
Москва, тыңда дәл бүгін 
Оқиды жырын ұлы Абай. 


Тереңге мұңын жасырған 
Жетем деп сөнген қатарға. 
Кремль трибунасынан 
Сөйлейді шалқып Шоқан да. 


Сөйлейді жыршы жас буын 
Сырласып отты жүрекпен. 
Халықтың асыл достығын 
Қаламын тербеп жыр еткен. 


Сөйлейді сұлу ақ қайың 
Бой сылап өскен шуақта. 
Айтады бала тақпағын. 
Сөйлейді мөлдір бұлақ та. 


Қуаныш көкте шарықтап 
Әндете келді гүлді ауыл. 
Дарынды туған халықты 
Москвам, тағы тыңда бір. 


Кеудеміз толы қуаныш 
Сыңғырлап келді күлкі ылғи. 
Дауысымыз кетсін тым алыс 
Қабылда бәрін, Үлкен Үй. 


Тұманбай Молдағалиев. 


ӘҢГІМЕ 


Жасыратыны жоқ, Әнуар милиционерді 
ұнатпайтын. Әлде кейбіреулерден естіген 
сөз бе, болмаса түнеугүні пархке шарбақ- 
тан секіріп түскенде үстап алып ұялтқаны 
үшін бе, әйтеуір, милиционер десе болды, 
Әнуардың денесі құрысатын да калатын. 
Соңғы бір кезде өзі ұнатпаған жолдасы 
болса, сен милиционер екенсің, дегенді де 
шығарып алды. Біреумен бәстесе қалса, 
егер алдасам бар ғой, милиционер болып 
кетейін, дейтін болды. 

Не керек, Әнуардың ұғымында милидио- 
нер -- әлде бір құбыжық та, ұнамсыз адам. 

Демалыс күні еді, шешесі Әнуарға парк- 
ке барып, кино көруге үш сам ақша берді. 
«Бір сомына кипо көр. Қалғанына балмұз- 
дақ алып жЖе»,--деді ол. Қас қылғандай 
осы сәтте інісі Темірдің «Мен де баям, мен 
Де баям»,-- дей ыңылдап тұрып алғаны. 
Мұны көрген шешесі тағы да үш сом беріп: 
«Қинодан соң үйге келіндер. Кешікпен- 
Дер»,-- деп оны Әнуарға ілестіріп жіберді. 

Амал қанша, зығырданы қайнағанмен, 
басқа шара жоқ, екеуі үйден бірге шықты. 

Күн ашық еді. Аспан әлемінде күміс та- 
бақтай жалтылдаған күн бұл сәтте дәл тө- 
беге келген екен. Қоныр салкын үйден 
шыққан бұларды ыстық табымен бір қарып 
Алды да, жапырақтары өзара сыбырласқан 
ағаш көлеңкесіне ықтырды. 

Қала қайнаған қазандай қимыл үстінде 
еді. Асфальт жолда самғаған машина, 
трамвайлар, Әртүрлі киінген үлкенді-кішілі 
адамдар сапырылысып әрлі-берлі жүріп 
жатыр. 

Әлгінде үйден шыққанда-ақ Әнуар іні- 
сіне: «Көшеде шаршадым деп жыламайсың 
ба? Балмұздақ сұрап қыңқылдамайсың ба? 

«Жос ағсм. 


Шәлдедім демейсің бе? Конфет әпер деп 
әлек салмайсың ба?» -- деген сияқты қысқа- 
қысқа сұрақтар беріп, бәріне де «жыламай- 
мын, сұрамаймын» деген тұжырымды жа- 
уаптар алып, шегедей пықтаған сді. 

Бірақ, бір-екі көше өткенде-ақ газды су- 
ды көрген Темір: 

-- Су ішем. Су әпейші! -- деп ынылдай 
бастады. 

-- Әлгіде жыламаймын дегенің қайда? 
Әйтпесе, жүр, үйге қайта апарып тастай- 
мын! -- деп Әнуар қорқытып еді, Темір та- 
ғы да бір-екі көше еткенше жым болды. 

«Енді ол анау ңе, мынау не» дегенге 
көшті. Әуелі Әнуар оның сұрақтарына құ- 
лақ аспап еді ,«айтпасаң баймаймын»,-- дел 
тұрып алды. 

Амал жоқ, трамвайдың шылдырын да, 
светофордың қызарып, көгеріп, жануын да, 
түлдің неге әсіп тұрғанын да, ең ақыры, 
газды судың неге қызыл-сары болатынып 
да түсіндіруге тура келді. Осылайша 28 
твардияшылар атындағы парк ішіндегі «Ал- 
маты» кино-театрының алдына да жетті-ау, 
әйтеуір. 

Театр алдында асыр салып ойнап жүр- 
тен балалар көп-ақ екен. Сол арада Әнуар 
өзімен бірге 4-класта оқитын Рауза Мен 
Науанды да жолықтырды. Олар өздерінше 
мәз болып сөйлесіп тұрғанда, Темірдің Көзі 
фонтанға, ондағы ауыздарынан су ытқып 
тұрған балықтарға түсті. 

Фоптап жанында өзі секілді бір тол ба- 
ла ойнап жүр екен, ағасының қолыпан ақы- 
рын сырылып шыққан Темір де соларға 
барып қосылды. Ол фонтанды айнала жү- 
гіріп балықтарды тамашалады, еңкейіп <у- 
ды шалпылдатты. Ойын үстінде кино да, 
Әнуар да есінен шығып кетті. Бір кезде кіш- 
кентай балалардың бірі: «Жүр, карусельге 
барайық» -- деп еді, Темір де соларға 
ілесті. 

Үйдегі ойыншықтардың бәрі де мұнда 
екен, Әне аю, анау біреуі қоян... Мұның бә- 
рін Темір бұрыннан-ақ білетін. Айырмасы-- 
бұлардың бәрі айнала шауып жүр және бә- 
рі дәу-дәу! 

Өзі ілесіп келген балалардың біразы 
әке-шеше. аға-апаларымен бірге әлгі аттар- 
ға, пілдерге, арбаларға мініп жатыр. Осы 
кезде тұлымы желкілдеген, бұйра шаш, са- 
ры қыз оған: 

-- Билет алдың ба? Жүр! -- деді. 

Сонда ғана Темірдің есіне Әнуар түсті. 
Жан-жағына карап еді, ол көрінбеді. Бәрі 
де бөтен балалар. Темір жылап жіберді. 

-- Бұл неге жылап тұр, Тома? -- деді 
ұзын бойлы, толықша келген сары әйел. 

-- Білмеймін, мама,-- деді қыз жалтақ- 
тай қарап. 

-- Сен неге жылайсың, ә? Жігіт те жы- 
лай ма екен?-- деді әлгі әйел еңкейіп, Те- 
мірдің мандайын сипап, 

Жалғызсыраған Темір одан сайын жы- 
лады. Әйелдің «Мамаңмен келдің бе, әлде 
папаңмен келдің бе?»-- деген сұрақтарына 
басын шайқай берді. Тек «Ағаң ілестіріп 
келді ме?»,-- дегенде ғана басын изеді. 

-- Ал, ол кайда? 

-- Білмеймін,-- деді Темір әксіп. 

- Жылама,-- деді әлгі әйел мүсіркеп.- 
Адасып қалғансың ғой. Қазір-ақ іздеп та- 
бамыз. Тома екеуің ешқайда кетпей осылай 
ойнай тұрындар. Мен казір келемін,- деді 
де ол топ ішіне сүңгіп кетті. 

«Қазір іздеп табамыз»,-- дегенде ғана 
Темірді көңілі орнына түскендей бол- 
ды. Шыр айналған ойыншықтарды аздан 
сон Тома екеуі шарбактың сыртынан тама- 
шалап көңілденіп кетті. 

Бір кезде әлгі әйел келді. Қасында қара 
мұртты, қызыл пагоны бар бір адам бар. 

-- Міне, мына бала,-- деді ол Темірді 
көрсетіп,-- Ағасы екеуі келген екен, адасып 
қалыпты. 

Әлгі адамды көргенде көзі шарасынан 
шығып кеткен Темір тағы да бақырып жы- 
лап жіберді. 

-- Неге жылайсың? --деді әлгі адам 
жақындай түсіл, күлімсірей. 

Темір ол жақындаған сайын қашқалақ- 
тап, шарбаққа тығыла түсті. 

-- Жылама,-- деді әлгі адам.- Қазір, 
машинамен ду-ду деп мамаңа барамыз, 

-- Машинамен бе? -- деді Темір таңдан- 
ғандай. 

-- Иә, машинамен барамыз. 

-- Сен мишенейсің гой, ә? 

-- Иә, милиционермін. 

Темір онан әрмен бақырды. Енді көмек- 
ке әлгі әйел де келді. Ол: 

-- Қорықпа, бұл сенің милиционер ағаң 
ғой, Қазір саған балмұздақ әпереді,-- деп 
жұбатып жатыр. 

-- Кейегі жоқ. Мишеней жаман, у-у,- 
деді Темір енді әйелдің бауырына тығыла. 

-- Оны кім айтты? 


-- Ағатайым. 

-- Ол өтірік айтқан. Милиционер аған 
жақсы,-- деді әйел Темірді жұбата. 

-- Иә, милиционер ағаң жақсы,- деді 
Тома да. 

Көптен бері көрмеген достарымен әңгі- 
ме үстінде Әнуар, Темірдің қасынан кетіп 
қалғанын байқамаған еді. Қипоға кіретін 
мезгіл жақындағанда ғана, Темір есіне тү- 
сіп жан-жағына алақтай қарады. Ұшты- 
күйлі жоқ. 

-- Сендер маған алаңдаманңдар,-- деп 
екі досын қалдырды да, ол Темірді қалың 
топтың арасынан іздеуге шықты. 

Қино-театр мақынан Темірді таба алма- 
ды. Паркті түгел шарлап шықты. «Қайда 
кетті? Қалай таппақ? Осыншама халық- 
тың арасында ол қалың шөпке түскен ине 
секілді емес пе?» 

Бәлкім, ол манадан бері алақтап жүгіре 
бермей, әркімнен сұрастырса, әлдеқашан 
тауып алар ма елі, қалай? Әлгінде ғана Те- 
мірмен бірге шашы сары қыз тамашалап тұр- 
ған карусельдің қасынан талай рот өтті-ау. 
Әне, Тома шешесімен бірге мүның қарсы 
алдынан да шыкты, сүрай калса, айтар еді- 
ау. Әттен, қайдан біле қойсын оны... 

Зыр жүгірген Әнуар ішінен Темірге кі- 
жініп те қояды. Ілестіргеніне де өкінеді. Қи- 
ноны көре алмағаны да жанына батады. 


Жоқ нәрсені іздегенде уақыттың қалай 
тез өткенін аңғару қиын ғой. Осы екі орта- 
да киноның жаңа бір сеансы бітіп, Рауза 
мен Науан Әнуарға парк ішінде тағы да 
кездесті. 

-- Қиноны көрдің бе? -- деді Рауза. 

Әнуар түнерген бойы басын шайқады. 

-- Неге? 

-- Темірді таба алмадым... 

-- Бәлкім, үйге кеткен болар? - деді 
Науан. 

-- Мүмкін емес... 

-- Онда милиционерден сұрайық,-- деді 
Рауза. 

Әнуардың қабағы онан әрмен түйіліп 
кетті: Ол. 

-- Ендігі қалғаны сол болып па, -- деді 
Раузаның өзеурей бергенін жақтырмаған- 
дай, ызалы кескінмен.-- Өзім-ақ іздеп таба- 
мын. 

Әнуар кілт бұрылды. 

-- Қарай көр өзін,-- деп Рауза бұған 
ренжіп қалды.- Жүр, Науан, кеттік... 

Мезгіл өтіп барады, өтіп барады. Әнуар 
әбден шаршады. Дәрменсіздіктен көзінен 
шыққан жасты елге білдірмей, сығып та 
алады. Ақыры жазғы театрдың алдына ке- 
ліп, бір орындыққа отыра кетті. Қөз алды- 
қа әкесінің кейісті жүзі, шешесінің жыла- 
ган кейпі келді. Енді бірде әр нәрсені ша- 


тып-бұтып күлімдей қарап тұрған Темір 
келді көз алдына... 

Кеңет, ыршып орнынан ұшып тұрды. 
Осы сәтте көзі бажырайып, кейін шегіне бе- 
ре орындыққа отыра кетті. Өңі ме, түсі ме! 
Иә, өңі, карсы алдында Рауза мен Науан 
тұр күліп. Қастарында мұртты милиционер. 
Ол Темірді жетектеп алған. 

Әнуар ұмтыла барып Темірді құшақтай 
алды... 

-- Милиционерлерді жек көретін аган 
осы ма? -- деген дауыс келді құлағына. 

-- Ошы,-- деді Темір, ойында ешнәрсе 
жоқ адамдай жайбарақат. 

-- Сәлемет пе, жігітім!-- деп мұртты 
милиционер қолын ұсынғанда, Әнуар: 

-- Рахмет, ағай -- деп төмен қарап жы- 
миды. 

Жол-жөнекей Темір сөзден аузын жиған 
жоқ. Милиционер -- ағаның балмұздақ 
әпергенін, сонан соң ойыншықтары көп бір 
үйге әкелгенін, онда өзі секілді адасып қал- 
ған балалармен ойнағанын, Рауза мен На- 
уанның келгенін айтумен болды. 

Сол күннен бастап Әнуар паркке кел- 
ген сайын милиционерлерге ізетпен сәлем 
беріп жүретін болды. Ал жолдастарына 
«Бұл біздің жақсы ағай» деп сырттай та- 
ныстырып та қояды, 


С. Сарғасқаев. 


АҢДА 


Өркеші секілді атанның 

Алпақ қар жамылған жоталар. 
Соңында келемін атамның 
Мұндайда үйде кім жата алар. 
Төбеден төнеді көн аспан, 
Пұшпақтан қарайды күліп күн. 
Мығымда мылтығым жоқ асқан, 
Жол ауыр боларын біліппін. 
Атамның сусылдап шаңғысы, 
Ақ қарды келеді тілімдеп. 
Мұз қатқан мұртының шалғысы 
Қарады маған бір күлімдеп. 
Көргенде осы бір күлкіні 
Қазандай қайнады намысым. 
Білекке жиналды бар күшім, 
Басталды атаммен жарысым. 
Қызық-ай! Қарсы бір қыраттан 
Көрдім мен тап өзін түлкінің! 
Аумайды кәдімгі тымақтан. 


Шіркін-ай, болса ғой мылтығым! 
Қазір-ақ ұшырып түсіріп 
Алар ем құйрығын түлкінің. 
Қалдым-ау кенеттен қысылып, 
Әттең-ай, болса ғой мылтығым. 
Атамның ұстап ап жеңінен, 
-- Әне! Әне!..-- дедім мен сыбыр- 
пап. 
Тұрмады ол сөйлесіп менімен, 
Жөнелді жұлдыздай зымырап. 
Кенеттен тарс етті! мылтықтың 
Ашы үні тұндырды құлақты. 
Қорқып та қалып ем мен тіпті, 
Қу түлкі созыла құлапты. 
Кеудемде қуаныш тасиды, 
Алдамай өліпті түлкі шын! 
Ал, атам мұртына жасырды 
Өзінің мақтаныш күлкісін... 


Қ. Баянбаев. 


((Қалғасы. Басы өткен сандарда). 


Б. Соқпақбаев. 


Повесть 


Бибігүлмен Смағұл тәтем отаса алмады. 
Біраз уақыттан кейін Смағұл әйелін шы- 
ғарып жіберді. Біздің үйде кілең еркектер 
қалдық. 

Семьяда әйел болмағаннан кейін өмір- 
өмір емес екен. Не үй ішінде, не ішкен-же- 
ген тамағымызда береке қалмады. Қіріміз 
жуылмай, жыртығымыз жамалмай, аз уа- 
қыттың ішінде бұрынғыдан бетер жүдеп, 
азып-тоза бастадық. 

Сатылған бұл кезде жиырма екі жаста. 
Тасы өрге домалап келе жатқан жасөспірім 
белсенді. Артельде есепші болып істейді. 
Әрі сауатсыздықты жою мектебінде сабақ 
береді. Комсомол ұйымының хатшысы. 

Комсомолдың дығын ел арасында :кере- 
мет. Ауылдағы істерді ең бірінші үгіттеуші, 
қолдаушы міне солар. Олар араласпайтын 
тіршілік саласы болмайды. Біреу әйелін са- 
баса да, ол туралы ҡомсамол жиылысы мә- 
селе қарап, тиісті қортынды шығарып жа- 
тады. Қолхоздағы жалқау, кертартпаларға 
күн жоқ. Қомсомол ұйымы оларға бүйідей 
тиіп, қабырға газетіне жазып, өлеңге қосып, 
тыныш таптырмайды. Басқаны былай қой- 
ғанда, комсомол белсенділерінің алдында 
ауылдық совет председателі мен совхоз 
басқармалары да мәймөнкелеп тұрады. 
Өйткені, жастар олармен ымыраласуды біл- 
мейді, байқаған кемшілік, заңсыздықтарды 
бетке басып айтады. Мінезі биязы болға- 
нымен, осындай айбат кей-кейде Сатылған- 
нан да шығатын. 

Бір күні аяқ астынан үйленді Сатылған. 
Нарынқол жақтан өзінен бес-алты жас үл- 


кей Әлиман дейтін келіншекті түнделетіп 
алып қашып әкелді. Әлиманның бұрынғы 
күйеуі дүние салған екен. Әмеңгерлік жол- 
мен енді қартаң қайнағасы алмақ болған- 
да, ол көнбей, ел арасында беделі бар жап- 
жас, көрікті жігіт Сатылғанмен уәде бай- 
ласады да, киім-кешек, төсек-орнын буып- 
түйіп, бір түнде сызып отырады. 

Жоқты бар етіп, ұқсата білетін, үй іші 
тіршілігіне құнтты, оп саусағынан өнері 
тамған әйелдер болады ғой. Әлиман соның 
дәл өзі еді. Ол біздікіне бұрын-соңды бол- 
маған көрік-шырай, тап-тұйнақтай тазалық 
алып келді. Әлиманның өзімен бірге әкелген 
көрпе, жастық, кестелі төсек жапқыш, киім 
жапқыш секілді бұған дейін біздің үйге бі- 
тіп көрмеген мүліктері ыбырсып жататын 
күңгірт көңілсіз төр бөлмені алтын жалат- 
қандай бірден жайнатып жіберді. Жаңа 
жеңгемнің ісмер, бипаз қолы жыртық-жәу- 
тік ескі бұйымдарды да қағып-сілкіп, жа- 
мап-жасқап жаңғыртып, тәртіптеп кәдеге 
жарата бастады. Сөйтіп; біздің жұтаң үй 
кәдімгідей түрленіп, жүгіміз қомақтанып, 
берекеленіп қалды. Бір бүйірі қабысқан 
ағаш шүмек сары жез самаурын мен азын- 
аулақ, жұпыны ыдыс-аяқ енді дастарқанға 
судан шыққандай мөлдіреп, мұнтаздай таза 
келетін болды. 

Ішіп-жеміміз де берекеленіп қалды. Қа- 
ра су қайнатса да, Әлиман бізге үш мезгіл 
түтіп түтетіп, дастарқан жаяды. Бір борша 
еттен бәріміздің бүйіріміз шығатын бір қа- 
зан дәмді тамақ істейді. 

Шешем қайтыс болғаннан бергі заманда 


қашан ержетіп, тізгінімді өз қолыма ал- 
ғанға дейін мен талай жеңгенің қолына қа- 
радым. Солардың ішінен Әлиманды құрмет- 
теп еске түсірем. 

Әлиман ақылы, мінезі-кейпі түгел сай 
келген инабатты жан еді. Толықша, орта 
бойлы, бетінің болар-болмас шұбары бар, 
жүріс-тұрысы мамықтай жұмсақ, аққуба 
келіншек. Үнемі аппақ, таза жаулық, шұбал- 
ған кең-мол көйлек киіп жүреді. Үлкен-кіші- 
нің алдынан қия басып өтпейді. Қатымыр- 
қиқарлығы жоқ, шуақты күндей бірдоға 
жайдары. 

Жеңгемнің маған деген мейір-сұқбаты 
да өз шешемдей қалтқысыз, Егер бір үйге 
қыдырып немесе қонаққа барса, ауыл әйел- 
дерінің әдетімен ол мені қасынан тастамай 
ерте жүреді. Дастарқаннан құрт, қант, кон- 
фета алып беріп отырады. 

Әлиман киімді де шебер жамайтын, 
Жыртылған жерге қайдан болмасын соған 
түстес мата тауып, қиыстырып тұрып жама- 
ғанда, әлгі киім бүп-бүтін болып шығады. 
Оның тұсында менің үстім жүдеп көрген 
емес. Қысқа қарсы Әлиман кәдімгі ақ киіз- 
ден сырып, маған жеп-жеңіл, ықшам, әрі 
жылы, тамаша пима тігіп берді. 

Әлиман келгеннен кейін біздің үйдің 
ішіндегілер өздерін өздері бақылап, тәртіп- 
ті жүріп-тұруға үйрене бастады. Әкем таң- 
ертеңгі шайға дамбалшаң келіп отыруын 
қойды. Оның шұлғау, ұлтарақтары пеи тү- 
бінде қоқырсып жатпайтын болды. 

Жеңгем ағайымнан бес-алты жас үлкен 
еді. Біздің семьяның ел санатына косылға- 
нын көрс алмаған іші тар ағайын енді сып- 
сыңдап, осыны сөз ете бастады. «Өз тепін 
таппағандай, байы өлген қатынды алғаны 
несі екен? Шешесі мен құралпы әйелге үй- 
леніп, не қара басып жүр? Әйелдің көрле- 
жастық, дүниесіне қызыққаны да» деген се- 
кілді ағайымды ағаш атқа мінгізген шақпа 
әңгімелер қоздап кетті. Албырт жас жігіттің 
бұл, әрине, намысын шабақтайтын болу ке- 
рек. Өсекші жұрт ақыры жаңа қаз тұрып 
келе жатқан бұл жас семьяның түбіне жетіп 
тынды... 

Біздің ауылдағы мектептің үшінші класы 
қыс ортасында жабылып қалды. Мұнда 
оқитындардың әрқайсысы өз жағдайына қа- 
рай әр жаққа тарап кетті. Біз алты-жеті 
бала осы ауылдық севетке қарайтын Сары- 
бастау дейтін жердегі бастауыш мектепке 
барып оқымақшы болдық. 


Жеткізіп салу үшін колхоз шана берді. 
Жеккені ыңыршақ арык, торы ат. Бір-бір 


6 


дорба талқан азық-түлігімізді қамдап алып, 
улап-шулап жүріп кеттік. Балалардың ішін- 
дегі жас жағынан, дене жағынан да ең кіші- 
сі менмін, 


Әлиман жеңгемнің өзімен бірге әкелген 
мақталы жап-жаңа қара бушлаты бар еді. 
Соны үйде ол екеуміз кезектесіп киетінбіз. 
Мен оқуға киіп баратынмын да, келген сон 
ол өзі киіп, олай-былай шығатын. Шетке, 
сый елге бара жатқан соң жеңгем сол буш- 
латын енді басы бүтін маған берді. 


Құп суық, шытынаған аяз. Түнде бора- 
сын соғып, жолды ала-құла жасырып кет- 
кен. Арық ат шананы әрең сүйреп келе жа- 
тыр. Айнала жылт-жылт еткен аппақ меңі- 
реу дала. Текестің күңгей жағасын құлди- 
лап, шығысқа қарай жүріп келеміз. Судың 
аргьепірі қарауытқан талды, бұталы алқап. 
Сонау, әрменіректе меңірейіп бозалаң тарт- 
қан жал-жал екі төбе түр. Біздің ауыл ме- 
кен еткен аймақтың Қостөбе атануы міне 
осыдан, 


Ес білгелі ешқайда қия басып, сейілдеп, 
бой жазып көрмеген маған бұл сапар үлкен 
әсер етіп келеді. Шынтағымның астындағы 
ауыз жағына үш таба нан салынған бір қор- 
жын талқанымды қызғыштай корып, үстіне 
ешкімді отырғызбаймын. Сатылған ағайым: 
«Мырзатай дейтіннің үйінде жүріп оқисың. 
Сөйлесіп келісіп қойдым» деген. Сол бейта- 
ныс адамдар жөнінде әрқилы ойға шомып, 
бұдан былайғы өмірімді қиялымнан өткі- 
зіп келем. Бір мезет азығымды қалай ете- 
Мін деп басым қатады. Үй иесі әйелдің қо- 
лына беріп, солармен бірге ішіп жеймін бе, 
жоқ әлде өзім оцаша тамақтанам ба? Мен 
сабаққа кеткенде, олар ұрлап жеп қоймас 
па екен? 


Ат айдап келе жатқан--Жүнісбай. Ауыл- 
дан жайырақ шығып қалғандықтан Сары- 
бастауға жарықта жету үшін ол делбені 
шарт-шарт ұрып, қамшы басып, тор аттың 
жанын қоймай, сар желдіреді. Еңістеу жер- 
ге келгенде, қосаяқтатып та алады. Мұн- 
дайда біз: «Шу! Шу! Айт шу!»-- деп, мәз 
болып жамырай шулаймыз! 


Ауылдан алты-жеті километр шамасы 
ұзап шыққаннан кейін Сарыбастаудың жо- 
лы Есекартқан дейтін сайды өрлеп, солға 
қарай бұрылады. Сол арада бізді күтпеген 
оқыс жағдай қарсы алды. Жол дегеніңіз 
тып-типыл. Осы сайдан үзілмей еңіске қа- 
рап аңырап тұратын сары жел бар. Сол тү- 
німен құтырынып, өз дегенін істеп тынған 
екен. Онсыз да үсті-басы қыраулап, ентігіп 


Малтакта 


келе жатқан торы ат өкпесі солқ-солқ етіп, 
тарта алмай тұрып калды. 

Енді не істеу керек? 

-- Түсіңдер! Жаяу 
Жүнісбай. 

Қыстың жылусыз, қысқа күні бұлыңғыр- 
ланып, көкжиекке төніп барып қалған. Маң- 
дайымыздан сары жел соғып тұр. Шананық 
артынан омбылап, жаяу шұбап келеміз 

п. әрең ілесем балаларға. 
2” 


жүріңдер! - деді 


Есе” 


Шанамен қатарласып, қарды омбылал 
кешіп. Жүнісбайдың өзі де жаяу келе жа- 
тыр. Бірақ, ол шаршауды білмейді. Күннің 
кешкіріп бара жатканын, жолдың ауырлы- 
ғын көріп, атты екілене жүргізді, 

Біраздан соң менің жүруге шамам бол- 
мады. Арқа-басым бусанып терлеп кеттім. 
Жұрттың ең соңында жырылып қала берем 
де, сосын жүгіріп, азар жетем, Талықсып 
кеттім. Ілесе алар түрім жоқ. 

Әлімнін құрығанын Жүнісбайға айттым 

Жүнісбай мені біраз демалсын деп, ша- 
наға отырғызды. Жетісіп қалдым. Түскім 
келмейді. Малтыға жаяу жүріп келе жат- 
қан балаларға қарап, жүрегім зырқылдай- 
ды. Ат тағы бір ентігіп қалған кезде: 

-- Түс. Енді жаяу жүр,- деді Жүніс- 
бай. 

Тағы да жаяу жүріп бақтым. Жүге ал- 
маймын. Шанадан едәуір жер қалып қой- 
дым. 

-- Жүнісбай, мен жүре алмаймын . 

Даусым жыларман болып шықты. Ша- 
на тоқталы. Алдымнан соққан жел кеудем- 
нен итеріп, одап әрмен титықтатады. Бұл- 
тыңдап әрең қуып жеттім. Қас қарайып 
қалған мезгіл. Кейбір менімен қастас бала- 
лар: у 

-- Жүрмесен, қал,-- дейді. 

-- Шыда,-- дейді Жүнісбай,- Сарыбас- 
тауға дейін енді онша қашық емес. Сонау 
мұнартқан қыратты көрдің бе? Сонан ас- 
сақ, жетіп барамыз. 

Ол нүсқаған меже ма- 
ған жер түбіндей көрініп 
жігерім одан бетер құм 


болады. 
Мен шанадан тағы 
қалып қойдым. Тағы 


бір-екі бала мен қүсап, 
шаршадық, жүре алмай- 
мыз деп, ынқылдай баста- 
ды. Ішіміз бұралып, 
қарнымыз ашып кетті. 


Атты қаумалай айдап, ілгері озып кет- 
кен ересек балалар бір кезде Иіріліп тоқта- 
ды да, бізді тосып алып: 

-- Кімде кім бір таба пан берсе, шана- 
ға атырғызамыз,-- деді. 

Бір таба нап ол кезде біз үшін бір қой- 
мен парапар, көп дүние, Ана құрғырлар 
осал жерімізден ұрғандай болды, Әрқай- 
сымыздың екі-үш табадан ғапа нанымыз 
бар. (Қалғаны талқан) Соның біреуін бер- 
геннен кейін несі қалады. Қимаймыз. 

-- Болыңдар! Қәне, кім береді.? 

Ешкім үндемейді. 

-- Бергілерін келмей ме? Ендеше жаяу 
жүресіңдер! 

Бұның азабы одан да күшті. 

-- Жарты таба наң берейін,-- дедім 
мен. 

Ересек балалар өзара ақылдасып көр- 
ді де, келісті. 

-- Әкел! 

Қоржынымның аузың сөге бастадым. 
Ішім удай ашып барады. Өзімнен өзім аяп 
келе жатқан қайрап нан қазір ту-талақай- 
ға түсіп, басқаларға бұйырмақшы. Қолым 
дір-дір етіп, тоңазып қалған сұп-суық таба 
нанды қақ бөліп, сындырып жатырмын. 

Кәкбекбайлың Жүнісбайы, Шыкабайдың 
Тұрсынбайы, Өзібектің Әріпбайы, Уалибай- 
дың Әбегі секілді ірі балалар мен берген 
нанды таласа бөлісіп, ашқарақтана қарпып 
алды. 

Менің енді оларда жұмысым болған 
жоқ. Қоржынымпың аузын қайтадан мық- 
тап буып, астыма бастым да, кәне, жүргі- 
зіңдер дегендей, шананы сатып алганды- 
ғымды танытып, мығымданып отырып ал- 
дым. 

Тағы біраз жер жүрдік. Қараңғы түсіп, 
күн онан әрмен суытып кетті. Қимылсыз 
отырғандықтан дірілдеп, тоңа бастадым. 
Түсіп, біраз жаяу жүріп, жылынып алайын 
десем, шанаға қайтадан отырғызбай қояр 
деп қорқам. 

Бұл кезде ат та болдыруға айпалды. Әл- 
сін-әлсін діңкелеп тұрып қалады. Балалар 
да қалжырады. 

Әлгіле шаршадым, жүре алмаймын деп 
келе жатқан баланың бірі Садық еді. 

-- Жүнісбай, мен де жарты таба пан 
берейін. Шанаға отырғызшы,-- деп өтінді 
ол. 


Ашқарақ балалар арық аттың халімен 
санаса ма?! 

-- Отыр,-- деді оған да. Жарты таба 
манды тағы бөліп жеп алды 

Жүруге халі келмеген үшінші бала 
өтініш жасады: 

-- Жүнісбай, мен де жарты таба нан 
берейін... 

Жемқор балалар одан да бас тартпады. 
Тойынған сайын арандары ашыла түсті. 

Біз үшеу болдық шанада. Ат бұрынғы- 
дап бетер ауырлап, бір токтап, бір жүріп, 
әрең сүйреп келеді. Енді кішкентайдан саң 
ол титықтап, теңселіп, сарт-сарт соғылған 
қамшы мен делбенің бірін де тыңдамай 
мелшиіп тұрып қалды. 

Біз шанадағылар, қайтсеңдер, ле, мейіл- 
дерің, төлер ақымызды төледік дегендей тал- 
жылмаймыз. 

Шанада басып алған азырақ шөп бар 
еді. Атка содан салып, біраз шалдырған- 
нан кейін қайтадан қозғалдық. Бірақ, дің- 
кесі құрып болдырған арық жануар бұған 
тыңдамайды. Он шақты метрдей жүріп бар- 
ды да, қайтадан тұрып қалды. Аттап үміт 
үзілгеніне бәріміздің де көзіміз жетті. 

Енді не істеу керек? 

Жүнісбай бізге: 

-- Қане, бәрің түсіп, жаяу жүріңдер,-- 
деді. 

Шанадағылар шу ете қалдық: 

-- Біз сендерге нан бердік қой! 

-- Нан берсеңдер, қайт дейсіңдер! Ат- 
тың болдырғанын көрмей тұрсындар ма? 

Амал жоқ, бәріміз жерге түстік. Наны- 
мыз текке кетті-ау деп, қасымыздағы екеу- 
Дің іші күйетін болуы керек. Мен болсам, 
олардай емес, шанаға талай жер отырып 
келлім. Бұларға қарағанда ақым кетлеге- 
нін көңіліме медеу етем. 

Атты бір шалдырып, бір қозғалтып, ти- 
тықтап, ұзақ жүрдік. Біраздан соң алды- 
мызда жылтылдаған от көрінді. Қырман 
екен. Сабанға біреу от қойып кетіпті. Қып- 
қызыл болып, қоздап жанып жатыр. Соны 
аударыстырып, Маздата түсіп, жылынып, 
дем алдық. Сарыбастауға келіп іліндік, Ал- 
дымыздан үрген ит даусы естілді. Жылты- 
рап, бірлі-жарым ұйықтай қоймаған үйлер- 
Дің терезелерінің жарығы көрінді. «Үһ, ис 
де болса, жеттік-ау!» -- деген қуаныш сезі- 
мі талықсыған бойымызды желпіндіріп жі- 
берді. 


(Жалғасы бар). 


Азатқа бәрі қызық, бәрі таңсық. Оның 
білгісі келмейтін нәрсесі жоқ-ау, сірә. Қө- 
рінген затты «бұл не?» деп былдырлап сұ- 
рап жүргені, Азаттың осы мінезін мамасы 
да, папасы да қызық көреді. Ол-ол ма. Өзі- 
нен екі жас үлкен ағасы Ержанға да қы- 
зық 


ірак, Ержан мамасы мон папасындай 
емес, Азаттың кей сұрағына жауап берсе, 
кейде жақтырмай, сенің өзің ештеңені біл- 
мейтіп бала екенсің деп бәлсінеді. Мұндай 
кезде Азат кәдімгідей-ақ ренжіп қалады. 
Өйткені, ол үшін Ержаннан білгіш, онан ас- 
қан тапқыр адам бұл дүниеде жоқ. Көрші 
үйдегі Васька деген мысықтың төрт күшік 
тапқанын, айта берсеңіз, Ержан оған па 
сынан әлде қайда бұрын түсіндіріп берген. 

Ержанның жақтырмайтындай тагы бір 
себебі бар. Азаттың тілі шыққаннан бері 
Ержан бұрынғыдай емес, оның көзінше ба- 
сы артық ештеңе жасай алмайды. Ержан, 
әлде қалай, бір бұзақылық жасады дегенше 
Азат оны мамасына жеткізді дей бер. 
Сондықтан, Ержанның оған жалынатын 
кездері болады. Кейде «айтпаймын» деп уә- 
де берсе де, мамасы конфеттің шетін қыл- 
титса болды, сөзінде тұрмай, көргендерін 
ақтара салады. 

Бір күні көрші үйдің баласы келді де, 
Ержанмен сыбырласа бастады. Бір-біріне 
құпия сыр айтып жатқандары жүздерінен 
байқалып тұр. Көздері тостағандай болып 
кетті. Сәлден соң Ержан киінді. Оны көріп 
Азат та киіне бастады. 

Ержан кейінгі кездері өзінің күпия сыр- 
ларын ашып коятын болған соң Азатты ал- 
дап қашып кететін. Бұл жолы да: 

-- Азат, доп қайда? -- деді жолдасына 
көзін қысып. 

-- Шікі бөлмеде,-- деді Азат. 

-- Ендеше алып шықшы, ойнайық. 

Азат допты алып шыкты. Ержан ұшты- 
күйлі жоқ болып кетіпті. Тағы да алданып 
қалғанын сезген Азат қолындағы допты 
лақтырып жіберіп, бақырып жылап, отыра 
кетті. 


Азат ұзақ жылады. Жылай-жылай жа- 
дықты да. Бірақ, жылай берсем біреу келіп 
жұбатар деген үмітпен «ә-а» деп боздаған 
ботадай даусын созды да отырды. 

Бір кезде Ержан қайтып келді. 

-- Азат, мен не әкелдім, білесің бе? 

-- Не әкелдің? Білмеймін,- деді Азат 
көзінің жасын сүртіп, 

-- Мә, ал! 

Азат орнынан ұшып тұрды. Ержаннын 
алақанында қарлығаштың кішкентай ғана 
сары ауыз балапаны шиқылдап тұр. 

-- Бұл не? -- деді Азат. 

-- Балапан. 

-- Ия, саған, балапан емес. 

-- Енді не? 

-- Торғай... 

-- Торғай емес, қарлығаштың балапа- 
ны,- деді Ержан. 

-- Қарлығаштың баласы ма бұл? Не 
дейді? -- деді Азат шиқылдағанын бір нәр- 
се деп түр ма деп ойлап. 

-- Саған конфет бер дейді, Көрдің бе ау- 
зын ашады,-- деп Ержан балапанды Азатқа 
ұстата салды. 

Азаттың қолына түскен балалан бұрын- 
ғыдан да қатты шикылдады. Не айтып жа- 
тыр? Сірә, Ержанның айтқаны рас болар. 

Осылайша ойлаған Азат аулада жүрген ма 
масына жүгіріп келіп конфет сұрады. Ба- 
лапанды көрген мамасы: 

-- Ауызға үріп салғандайын өзінің?- -- 
деп балапанды мәпелей сипады да:- Қон- 
фетті жаңа ғана емес пе елі жегенің,-- 
деді. 

-- Балапанға берем,- деді Азат. 

-- Балапан конфет жейтін бе еді,-- деп 
күлді мамасы,-- ұясына апарып тастаңдар. 
Көрсе, мысық жеп кояды. 

-- Жейді, конфет берші,- деп жалыпды 
Азат. 

-- Бар, үйден ала ғой,- деді мамасы 
рұхсат етіп. 

Азат үйінен конфет алып шыкты. 

-- Же, же!-- деді конфетті балапанның 
тұмсығының астына ұстап. Бірақ, балапан 
қырсық екен. Жемеді. Бар болғаны шиқыл- 
дай берді. 

Балапан өте нәзік. Езуі сап-сары. Жүні 
де үрпиген. Қанаты да қысқа, жалп-жалп 
еткені болмаса, ұшып кете алмайды. Алды- 


ТЫРНАНЫҢ 


«Әке көрген -- оқ жонар, шеше көрген -- 
тон пішер»-- дейді гой. Сондай-ақ әке 
үлгісімен бе, әйтеуір, мен де аңшылыққа 
каршадайымнан құмар болдым,-- деп бас- 
талы әңгімесін қарт аңшы Жайлаубай.-- 
Аңшылық десе ішкен асымды жерге қоя- 
тынмын, 

Бала кезімде аң аулап жүргенімде мына- 
дай кызық оқиға болды: 

Алтын күз. Аңшылар үшін күзде қолай- 
ды. Бұл кезде құс та, аң да семіз болады. 

Ауылдың Қаратөбе жағына шыкканмын. 
Келе жатсам, бидай аңызын тырналар ай- 
налшықтай ұшып жүр. Олардың қошпаты- 
нына көзім жетті. Аңызда қалған дәнді 
теріп жемек. 

Бұл маңның ой-шұқыры түтел мәлім. 
Аңызды бойлай жатқан жылғаға түстім. 
Бір кезде бой созып қарасам, ойпаңдау 
жерде мойны түйенің мойнына ұқсап, со- 
райып бір топ құс жайылып жүр екен. 
Аңыра қалдым, бұлардың «қарауылы» 
болады дейтін еді. Дегенімдей-ақ жақын 
төбешіктің бірінде жан-жағына жалтақ- 
жалтақ мойнын созып біреуі тұр. Мені 
байқамай қалды, балмаса «киқуына» басып, 
барлық тырналарды дүрліктірер еді ғой. 
Бұға қойдым. 

(Жылғаны бойлап, жайылып жүрген тыр- 
налардың он қапталына айыстым. Біресе 

на қойған конфетті де жемей отыр. Қішкен- 
тай дөңгелек, мойыл көздерін айналаға жал- 
тақ-жалтақ төңкереді. 

Азат ашуланды. Берген конфетін неге 
жемейді. Ұясына апарып тастау керек осы 
ү Бірақ, ұясы қайда? Оны тек Ержан 
біледі. 

Балапанның шиқылы баяулап барады. 
Азат оны енді аяды. Үйіне алыл барды. Кіш- 
кене қобдишасын терезе алдына қойып, іші- 
не мақта төседі. Соған балапанды қонақта- 
тып, Өзі терезеге асылып тұрлы. «Мысық 
жеп қояр» деп хауіптенді, Қешқұрым Ержан 
келгенше ол балаланды қарауылдап тұрды. 

-- Ұясына апарамыз ба?-- деді ол Ер- 
жанға келген бетте. 

-- Апарамыз,- деді Ержан күліп. 

Азат Ержанның неге күлгенін сезген 
жоқ. Оның өзіне балапанды әдейі әкеп бе- 
ріп, алдандырып кеткенін де білген жоқ. 


О. Бодықов. 


ШАПАЛАҒЫ 


жүріп, біресе 
жылжып келем. Олар 
жайылып жүр. 

Жақын келдім. Мылтығымды оңтай- 
ланып, ортадағы мойнын созып тұрған 
үлкен тырпаны қарауылға алып, басып 
салдым. 

Дәрі түтіні тарағанда қарасам, тырна- 
лар қиқулап, бет-бетімен ұша жөнелген. 
Оқ тиген әлгі тырна түйеше тайраңдап 
жерменен зытып барады. Мен соның соңына 
түстім. Оқ шығарғым келмейді, тірідей 
ұстасам деймін. Жүгіре-жүгіре өкпем өшті. 
Мылтығымды да ауырладым. Мылтықты 
тастай салып, бар пәрменіммен ұмтылдым. 
Енді жеттім-ау дегенімде төбемнен ауаны 
зуылдатын бірдеңе ағып түсті. Сол жағыма 
біреу үлкен алақанымен шарт еткізіп салып 
кеткендей болды. Көзден отым жарк 
етті. Бетімді баса қалдым. Сол көзімнен 
жас парлап, ауырып баряды. Соған қара- 
мастан көзімді ашып қарасам, оқ тиген 
тырнаның қарасы көрінбейді. ал, мені 
қанатымен соққан тырна әлі төбемде жүр. 
Әй, мылтығымды тастап кеткеніме сондағы 
өкінгенім-ай. Санымды ұрып қала бердім. 
Ол-ол ма, тырнадан мықты шапалақ жеге- 
нім әлі есімнен кетер емес, 


еңбектеп, сүріне-жығыла 
қаппен-қаперсіз 


Ш. Серімбетов. 


Жыланды жотасының арғы жағын да, бер- 
гі жағын да өзен орап өтетін. Ол бір сумен 
қоршалған шағын арал еді. Сол аралда тал, 
оның арасында жалбыз, жидек өсетін. Оңа- 
ша аралдың ортасында баяғыда құлап, ескі 
өмірдің өзіндей қаусап қалған қоргғның ор- 
ны бар. Оның маңына алабота, түйеқарын, 
жусан өскен. Бұл аралға ауылдан ешкім бар- 
майтын. Шалғыны аз шағын арап үлкендерді 
қызықтыра қоймайтын. Тек анда-санда ба- 
палар ғана бұл аралды аралап қайтатын, Мі- 
не, осы ескі аралда биыл жазда бір керемет 
болды. Ымырт жабылып, түн болса-ақ сол 
аралдағы ескі қора орнынан жылтылдаған 
жарық көрінеді. Ол таң білінгенше сол маң- 
ды кезіп, бірде жанып, бірде сөніп жүреді 
Де қояды. Ал, күндіз арал жақтан қимыл- 
даған еш нәрсе көзге шалынбайды, дыбыс 
естілмейді. 

Түн. Көзге түртсе көргісіз қараңғы. Екі ба- 
ла ептеп басып мектеп үйінің алдындағы ала- 
са қораға келді. Олардың бірі дембелше 
келген шегір көз Сабунов Сансызбай да, 
екіншісі «алақан көз» атанып жүрген ашаң 
Бала Байтеміров Орынбай еді. Олар қора 
есігіндегі қара құлыпты сылдыратпастан 
ашып, ішке кәнігі барлаушыларша сып етіп 
кіріп келді. Орынбай дереу қол шамын жа- 
ғып жіберді. Танаулары едірейген ірі кәжек- 
тер жусан аралас эхапырақты шөпті бырт- 
бырт шайнағанын дереу тоқтатып, көздерін 
тікірейтіп қарай қалысты. 

-- Міне,-- деді Сансызбай досына сыбыр- 
лап,-- бұл операция жөнінде мектептің бас- 
қа балалары да, село адамдары да, керек 
болса үй-ішіміз де білмеуі керек. 

-- Әрине,-- деп қостады оны Орынбай, 
қораның қараңғы бұрышына қарап қойып.-- 
Аралда қоян қорымы бар екенін білсе, та- 
лай әуесқойлар әуреге түседі ғой. Біздің 


о шары. 


осы айтып тұруымыздың өзі жән емес, қыл- 
мыс! 


-- Неге, ешкім жоқ қой! 

-- Мына көжектер ше. 

-- Тұу, ойының қалмайды екен. Кәне, кәр- 
зеңкеңді әкел. 

Енді аздан кейін үлкен қақпақты корзин- 
ка және бір шағын жәшік үй қоянына лық 
толып, өзен жағасында тұрды. Сансызбай 
мен Орынбай ар жаққа өтетін жерді барлап, 
ауыл жаққа тағы бір құлақ тосып қалды. Тек, 
арғы көшеден радио үні ғана естіледі. Оның 
бұларға зияны жоқ, көре алмайды! Екі ба- 
ла үлкен ағаш зембілді ептеп қана суға тү- 
сірді де, оның үстіне корзинка мен жәшікті 
сырғытып орналастырды. Зембіл суға бата- 
тын емес, дегенмен хауіпті. Су оның үстіне 
шығып кетіп, лықсып тұр. 

-- Ал,-- деді Сансызбай даусын бәсең 
шығарып,-- қорқушы болма. Мен зембілдің 
алдыңғы жағынан демеп, оны тура бағыттай- 
мын, Сен жантая жүзіп, иығыңмен итере 
бер. 

-- Су жыланның түнде қырға шығатынын 
білемін.-- деді Орынбай.-- Шалпылдатпай 
жүзейік, 

-- Ал, кеттік. 

Ені тар өзен бетінде ауыр зембіл алға қа- 
рай жылжыды. Денелерін суық су қарыса 
да, балалар әрнеден іштей хауіптеніп, тым 
шапшаң жүзіп келеді. Олардың мына әре- 
кетін біреу керген болса, бүкіл селоны ба- 
сына көтерер еді. Күндіз сумаңдап жүретін 
сарыбас су жыланнан да, оратылып жататын 
қыл жыланнан да тайсалмай, бұларды осы 
әуреге салған кім десіп таңданған болар еді. 

Арғы шет жайуат. Балалар сәл ентігін ба- 
сып, бір-біріне жымиып қарап алды да, жә- 
шікті, онан соң корзинканы құрғаққа алып 

шыңты. Олар аяқтарына шөптің инедей қа- 
далғанына, сирақтарын түмеқарынның тіл- 
гілеп жырғанына қарамастан, қояндарды 
күні бұрын қазылған, астына шөп төселген 
орға біртіндеп түсірді. 

-- Қақпақтарды әкел,- деді Орынбай ор 
ішіне қол шамының жарығын түсіріп.-- Олар 
әлі-ақ үйреніп кетеді. Ертең күндіз елеусіз 
келіп, ордың астын үңгіп, тарам-тәрам індер 
қазамыз. Ескі қораның орны тез қазылады. 

-- Мұнда ешбір жан келмейді. Тең, күзен 
болса құрту керек. 

-- Мысықты бұл жерге жуытушы болма- 
йық. Күндіз апанға кіргізіп, ауыздардың бә- 
рін жабамыз да, түнде көзентесіл жайып тұ- 
рамыз. Біз фермада төртеу қаламыз ғой. 
Мереке мен Жамбайды күндізгіге, екеуміз- 
ді түнгіге белгілетуіміз керек. Ой, ертең қан- 
дай қызық болар екен! 

-- Күлжан апайға оңашалап айту керек. 

Олар қол шамдарын бір жағып, бір сөн- 
діре жүріп, қояндар тұрған ордың бетін тақ- 
тайлармен жауып, шеттерін таспен бастырып 
тастады. Жортқан күзен жоқ па деп маңай- 
ды да бір шолып өтті. 

-- Нағыз қоянның жері екен. Күзге қар- 
сы бізде 120 емес, 150 ірі қоян болатынды- 
ғына не деп ант іш дейсің.-- деді түн салқы- 
ны денесін ширықтыра түскен Орынбай. 

-- Оның дұрыс,-- деді Сансызбай ферма 
меңгеруші екендігін есіне түсіріп.-- Күндіз 
Де, түнде де бақташылар өз міндеттерін 
жақсы атқарса, «аузына ие» болса, барі де 
болады. Есіңде болсын, Күлжан апай айтқан- 
дай-ақ, әркімнің күнделікті жұмысына қа- 
рай баға қойып отырамыз. Қоян өсіруде ал- 
ған екілігің сабақтан екі алғанмен бірдей жә- 
не оны директордың өзі есепке аламын деді 
емес пе? 

Енді бір сәтте Сансызбай мен Орын- 
бай өзен суын қақ жара, қатар жүзіп келе 
жатты. Орынбайдың дәл жанынан бірде- 
ңе шолп ете түсті. 

-- Түу,-- деді ол екі қолымен өзен су- 
ын сыра түсіп,-- жылан екен десем, ақ 
шабақ екен ғой. 

Бұлт астынан шыға келген ай сәулесі 
өзен үстіндегі екі баланы ұшуға қанат 
қомдаған балапандарға ұқсатып тұрды. 

-- Ойбай, бәсе!.- Қажыбай қарт қуан- 
ғанынан отыра қалды. Оның алдынан сал- 
паң құлақ қара, талпақ танау тарғыл, аба- 
жадай аппақ, домаланған торы, қабандай 
семіз қарала, салпы қарын сары ала... қоян- 
дар шұбырып, түйдек-түйдек тіркесіп өтіп 
жатыр еді. 

-- Мына біреулері буаз ғой,-- деді қарт 
қарны жер сызып келе жатқан сұр қоянды 
нұсқап.-- Өзі сегіз табады екен. Емшегінен 
белгілі болып тұр, сегіз емшек. 

Кәзір 130 қоян бар. Біз енді аз күнде 100 
ірі қоянды мемлекетке өткіземіз,-- деп Сан- 
сызбай сыдырта жәнелді.-- Нағыз ферма 
болады. Осы аралдан үлкен қора соғамыз... 

-- Миллионер колхоз боламыз,-- деп 
жымиды Орынбай әдеттегі әзіліне басып.- 
Сансызбайды бастық сайлаймыз. 

Қуанышқа кенелген қарт қарқылдап күл- 
ді: 

-- Құпияларың керемет екен!.. 

Қояншы балалардың жүздері де жайнап 
сала берді. Таңғажайып оқиғаға құмар олар- 
дың жүздерін жаздың самал желі аймалап, 
өбіп тұр. 


Әйткен Диқанов, 


Ақмола облысы, Балхашин ауданы, 
Аманкелді селосы. 


ЖАҢА СТАДИОН 


Бұдан төрт ай бұрын тамыздың бас ке- 
зінде Алматы қаласының тұрғындары үлкен 
бір салтанаттың куәсі болды. Бала-шаға, 
кәрі-жас демей, топ-топ болып, қала көшсе- 
лерімен жоғары өрледі. Бағыттары -- ескі 
базар. Бірақ, базар қазір бастапқы орнында 
емес, қаланың жоғарыдағы алыс шетіне кө- 
шіп кеткен. Оның үстіне, күн шығар-шықпас 
елең-алаң шақта қызатын базар саябыр тар- 
тып, алды тарай бастаған кез. Ендеше мы- 
на ел қайда барады? 

Шоғыр-шоғыр топтардың жан-жақтан 
ағылып келіп, көлге құйған көп бүлақ тәріз- 
деніп тоғысып жатқан жері--жайма базар- 
дың бұрынғы орны. Міне тамаша! Жайма 
базардың орнында сопақ сақина секілді ай- 
наласы ат шаптырым үлкен үй. Оның жы- 
пырлаған көп терезелері, көң қақпалары 
бар, бірақ тәбесі жабылмаған, ашық. Не түр- 
ғын үйге, не тгатрға, не кеңсеге үқсамайтын 
осынау ғажайып үйдің ішіне ғаламат зор 
репродуктор орнатылып қойған сияқты. Ас- 
қақ сазды марш сықылды музықа сарыны 
айналаға шалқи естіліп тұр. Зәулім дуалдың 
өне-бойын осагалай мойынбарын көкке соз- 
ған зәулім, биік темір мұнаралар көрінеді. 

Бұл-- Қазақ ССР-ның орталық стадионы 
еді. Бүгінгі салтанат соның ашылу қүрметі- 
не арналған. 

Стадионның ашылуына өзінің футболшы 
ағасы Байболсынға еріп, Шекен де келді. 
Қаланың екінші шетінде тұратын болғандық- 
тан ол бүл араны былтырдан бері көрмеген- 
ді, Енді қараса, адам танығысыз боп өзгеріп 
кетіпті. Бұрынғы қожалақ-қожалақ боп сы- 
лағы түсіп құлауға қалған ескі дуал да, күн 
ыстықта шаңы аспанға шығып, қолқаны 
қабатын. жаңбыр жауса табанынды тайға- 
натып, аяғыңа бес батпан болып жабыса ке- 
тетін сары балшықты базар алаңы осоқ. 
Кең көше, сәнді тротуарлар, дыңғырап жат- 
қан асфальт. 

Шекенді әсіресе стадионның өзі қатты та- 
ңырқатты. Неткен биік, неткен үлкен! «Спар- 
так» стадионындағы футбол ойындарын 
дуалға таяу өскен ағаштарға шығып, не ала- 
са қоршаудан асып түсіп талай-талай көргені 
есіне түсе кетті де, ішінен «Мына стадион- 
ның дуалының биісі-ай! Қандай биік ағаш- 
қа шықсаң да іште не боп жатқанын көре 
алмассың, қаншалықты, мысық тәрізді епті 
болсаң да мына дуалдан асып тусе алмас- 
сың!» -- деп ойлап қойды. 


-- Түу, қандай үлкен! -- деді ол ағасына 
таңдайын тақ еткізіп.-- Айтшы, аға, неден 
салынған ол -- тастан ба, кірпіштен бе? Қан- 
ша миллион кірпіш кетті екен, ә?.. Дәцін-ай, 
біздің мектептен де үлкен болар! 

-- Әрине, үлкен,-- деді ағасы күліп,- 
мұның трибуналары бетоннан құйылған, тас- 
тан бір де кем емес. Ал, үлкендігіне келетін 
болсақ... Сендердің мектептеріңде қанша 
адам оқиды? 

Шекен дереу ойша есептеп жіберді де: 

-- Мың шамалы ғой деймін. 

-- Ал мына стадионға қанша адам сия- 
ды деп ойлайсын? 

-- Мұнда ма?.. Мұнда... Он мың емес пе? 

-- Жоқ. «Спартактың» өзіне он мың сия- 
ды. Ал, бұл одан әлдеқайда үлкен. 

-- Сонда қанша? 

-- Отыз мың адам сияды. 

-- Ойо! «Спартактан» уш есе үлкен екен 
ғой! 

-- Иә, «Спартактан» үш есе, ал сендердің 
мектептеріңнен бақандай отыз есе. 

-- Оты-ыз есе!!! -- Шекен таңдайын бұ- 
рынғысыкан да қаттырақ қағып, басын шай- 
қады.-- Түй, отыз есе! 

Олар жүрт нөпірімен араласа келіп, ба- 
тыс жақтағы кең қақпадан ішке кірді. Баға- 
надан бері толассыз ағылып жатқан адам 
тасқыны мынау алып <тадионның жұмырына 
жүқ та болатын емес. Сатылай көтерілген 
ұзын-салқар, абажадай кең трибуналарда 
әлі бе бос орын көп. 

Шекеннің көзіне бұдан кейінгі ерекше ша- 
лынған нәрсе -- футбол алаңы. Түгі біркелкі 
қырқылған, жап-жасыл, масаты кілем тәріз- 
04, Әдемілігі сондай, көз айырғың келмей- 
ді. Шекен тагы да таңданды. 

-- Аға, аға, мына стадион қашан салы- 
нып бітіп е012 

-- Қашаны несі? Бүгін бітті ғой, соның 
ашылуына келген жоқпыз ба2 

-- Ал онда футбол алаңындағы шөпті 
қалайша тез есірген? Әлде былтырдан бері 
дайындап қойған ба? 

-- Е--е, мынау де... Жоқ, шөп биыл, осы. 
таяуда ғана өсірілді. 
Шекен аузын ашып, көзін бақырайтып тағы 
да: 

-- Қалайша?! -- деп сұрады. 

-- Оның сыры мынада. Былтыр алаңның 
орны тегістелген болатын. Ал биыл жұмыс- 
шылар қала сыртындағы шөбі әрі жұмсақ, 

әрі тықыр, әрі қалың көгалдан шым ойып, 
оларды машинаға салып әкелді де, топырақ- 
ты құрғатпай дымқыл күйінде дереу алаң 
үстіне төседі. Қазір сол шым «тақтайлар» 
бірімен-бірі әбден кірігіп, бұрынғысындай 
көгалға айналды. 

-- Ал, жүгіру жолы. ше? Оны сары аг- 
фальттан жасаған ба? Әлде қүм ба? 

-- Жоқ, Шекен, асфальт та емес, құм да 
емес. Өйткені, асфальт қатты да тайғақ бол- 
са, құм тым борпылдақ, осылдам жүгіруге 
қолайсыз. Жол айырықша эсоспар бойынша 
жасалған. Оның ең астына ұсақ қиыршық 
тас төселген, сонан кейін көмір қоқысы мен 
мақта қауызынан жасалған қабаттар салын- 
ған. Ал бетіне черепица мен топырақ аралас- 
тырылған арнаулы қоспа төселген. 

-- Қызық екен) Неге олай еткен? 

-- Тас төсеген жол ойдым-ойдым бо- 
лыл ойылмасын, біркелкі тегіс те мықты бол- 
сын дегені. Көмір қоқысы мен мақта қауы- 
зы әрі жаңбыр суын тез жұтады, әрі топы- 
рақты кіріктіріп, желім тәрізді ұстап тұрады. 
Топыраққа черепица араластырғандағы. мақ- 
сат --тжолдың борпылдақ, шаңдақ болма- 
ҙың көздегендік, әрі аяқты ауыртпайтын 
жұмсақ болсын дегені. Енді түсіндің бе? 

-- Түсіндім. Тағы да бір сұрағым бар, 
аға? 

-- Иә. сұрай ғой. 

-- Радио қайдан сөйлеп тұр, репродуктор 


дсартанаыды 

көрінбейді ғой? Ал, дыбыс трибуналардың 
астынан шығатын. сияқты. 

-- Анау алаңды айнала орнатылған ай- 
қаспалы қос кернейді көріп тұрмысың? Әне, 
анау, бір жақтары шұрық-тесік, сопақ те- 
Мірлерді айтам. Репродукторларың -- солар. 
Төменде тұрғандықтан дыбыс трибиналар- 
дың астынан шыққан секілді естіледі. 

-- Ал, алаңның бергі шетіндегі әне біреу, 
төрт бұрышты тесік не? Құдық па? 

-- Құдықтың керегі не, су проводы. бар 
ғой. Ол--футболшылардың шығатын жері. 

-- А-а?! Сонда футболшылар оған ойын 
басталмастан бүрын барып кіріп отыра ма? 

-- Жоқ, олар алаңға тура киім шешетін 
бөлмелерінен шығады. Ал, киім шешетін 
бөлмелер трибуналардың астына орналас- 
қан, Онда олардан басқа спорт табдықта- 
рын сақтайтын қоймалар. бөлмелері бола- 
ды. Олар мына тесікпен оксерасты жолы ар- 
қылы жалғасады. 

-- М--м--м.. Ал, анау; сорайған...-- деп 
Шекен енді стабион сыртындағы. кран тәріз- 
ді темір мұналарлардың, жәйін сұрайын деп 
келе жатыр еді, ағасы: 

-- Қойшы енді, Шекен. Қалған сұрақта- 
рыңды кейін берерсің. Әне, қазір митинг 
басталады, тыңдайық,-- деп тоқтатып тас- 
тады. 

Ұзын мойын мүнаралардың сырын Шекен 
кейіннен білді. «Б» класының бесінші тобын- 


дағы Свердловск соғыс округінің спорт клу- 
бы (СКВО) командасы мен Алматының 
«Қайрат» командасы ойнап жатқан еді, Кез- 
десу күн қызуы қайтқан кешкілік шақта 
басталғандықтан екінші таймның орта ке- 
зінде-ақ ымырт үйіріліп, футболшылар да, 
доп та анық көрінбей кетті. Дәл осы кезде 
сонау жоғарыдан, қаракөк шырқау аспан- 
нан мол сәулелі шаңқан нұр жомарттықпен 
ақтарыла кетті де, стадион ішін күндізгідей 
жарық етіп жіберді, Әсірелеп айтқанда, ине 
тұрмақ бір тал шаш осоғалтсаң да тауып 
алғандайсың, 

Шекен ойынның қызығына да қарамас- 
тан басын оюоғары көтерді. Сөйтсе темір 
прожекторлар екен. Жыпыр-жыпыр көп 
болғанымен жарықтары көз ұялтар шағыр- 


мақ екен, сегіз мұнара бар. Сонда барлығы 
360 прожектор! 


жжж 


Жоғарыда айтылғанның бәрі--Шекеннің 
ғана көргендері мен білгендері. Оның өзін- 
де де, бұл -- стадионның орталық аренасы 
ғана. Ал құрылыс жұмыстары әліде жүргі- 
зілуде. Спорт шаһары түгелдей салынып 
біткен жоқ. 

Құрылыс істері аяқталып, стадион тұтас 
пайдалануға берілгенде оның жалпы көріні- 
сі мынадай болмақ. Ең алдымен оның сырт 


жағынан шапшыған асқақ фонтандарға, 
неше алуан әсем гүлдерге толы үлкен парк 
жасалады. 

Жүггіштерге арналған су бассейндері де 
тамаша. Мұнда жаттығулар мен жарыстар 
қысы-жазы бірдей өткізіледі. Егерде бассе- 
Йндегі су сызды-салқын күндері суып кете- 
тін болса, онда тез осылытып жіберуге мүм- 
кіндік болады. 

Спорт ойындары үшін арнайы кішірек 
стадион салынбақ. Онда волейбол, баскет- 
бол, теннис, хоккей жарыстары өткізіледі 
Трибуналарына бес мың адам сияды, 

Сонымен қатар, күреске, боксқа, салмақ 
көтеруге және сайысқа арналған алаңдар да 
бар. Мылтық ататын тир де жасалуда. Ал 
Веснушка өзенінің ар жағына велосипед жа- 
рыстары өткілетін трек орналаспақ. 

Құрылысшылар сендерді де ұмыт қалдыр- 
ған жоқ, балалар. Олар сендер үшін арнау- 
лы спорт алаңын салып береді. Онда өзде- 
ріңнін, бойларыңа шақ турник, бумдар, швед 
керегелері, волейбол алаңдары болады. 

Малти білмейтіндерге лайықталып жүзуге 
үйренетін су бассегіндері жасалынады, 

Міне, алматылықтар, «Кіші Лужники» 
деп атайтын Орталық стадион осындай. Ол 
шынында да Москва .Лужникиінің Ленин 
атындағы Орталық стадионына көп үқсай- 
ды. Тек көлемі гана одан гөрі шағынырақ. 


Т. Жанұзақов. 


23 


ПФ!ТА 


Біз Жайықтың жағасында тұрамыз. Мен әруақыт папама 
ілесіп, қайыққа мініп теңіз шалқарына шығамын. Менің әкем 
көптен бері Гурьев ауданының балықшы колхозында тұрады. 
Өзі талай жылдан бері балық аулайды. 

“Міне, біз теңізде келе жатырмыз. Майда толқындарды 
қайық жан-жағына ысырып ілгері жылжиды. Анда-санда 
си салдыр етеді де, ақжал көбіктер жан-жаққа шашырайды. 
Мен әкеме қараймын. Ол сәл жымияды да, ескекті есе түседі. 

Бір кезде әкем менен: 

-- Балам, балықшы болғың келе ме?--деді. Мен ойланып 
қалдым. Теңіз беті біресе тып-тыныш, біресе сәл дірілдеп бізді 
тербей берді. 

-- Я, әке, мен балықшы боламын. Мен теңізде саяхат 
жасауды жақсы көрем. Мектепті бітірг ген соң үлкендермен 
бірге жеке қайық алып балық аулаймын,--дедім. Әкем менің 
сөзіме риза болғандай күлімдеп басын изгді. 


Т. Тажғалиев. 


Теңіз өрінде 


Гурьев облысы, Гурьев ауданы. 
Оқушылар көпірі 


Біздің 9-класа оқушылары өздерінің сабақтан бос 
уақыттарын тиімді пайдаланады. Олар мектепке ағаш мате- 
фиалдары қажет болған кезде аса бағалы бастама жасады. 
Ауылға жақын жердегі тоғайдан ағаша кесіп әкелу үшін суы 
бар терең сайға көпір салды. 

Демалыс күні еді. Көпір салуға кластағы барлық бала- 
лар ұйымшылдықпен қатынасты. Бірі қада орнатыл, енді бірі 
бөренелер салып, шөп тасып, топырақ үйіп, жұмыла еңбек 
етті. Әсіресе, Ниетов, Саркенов, Төлепқалиева, Жұмағазиева 
сияқты оқшылар өздерінің шеберлігімен көзге түсті. 

Көлір салынып бітті. Мектеп коллективі мен совхоз жұмыс- 
шылары оқушыларға алғыс айтты. Мектепке қажетті ағаш 
матгриалдары толық тасылып алынды. Көпір совхоз жұмыс- 
; шыларына да жақсы боп қалды. 

Қазір ауыл шетіндегі терең сайға салынған ағаш көпір 
оқушылар көпірі деп аталады. 


Ж. Сақыпқалиев. 


Батыс Қазақстан облысы, Тайпақ ауданы, 
Октябрьдің 40 жылдығы атындағы орта мектептің 
ІХ класс оқушысы. 


Мұқабаның бі бездегі Н. Лебедекіің «Таяуда со Ас шаңғымен жорыққа Шығасыңа даген сәре, 

Жас дос, сен өзіңе арналып қазақ тілін- 
де шығарылатын «Пионер» журналына 1959 
жылға жазылуды есіңнен шығарма. 

«Пионер» журналына оқушылардың, 
пионерлердің өмірін суреттейтін жаңа по- 
вестер, әңгімелер, поэмалар, очерктер, 
өлеңдер басылып тұрады. Журналда ғы- 
лым, техника, оқу, спорт мәселелерін баян- 
Дап отыратын тұрақты бөлімдер бар. 

Журналистика, жазушылық өнеріне та- 
лаптанушы жас буындарға журналдың ре- 
дакциясы кеңес береді, олардың жариялау- 


«ПИОНЕРГЕ“ , 


ға жарарлық шығармаларын журналға ба- 
сып отырады. 

Бұл журналды оқу -- мектеп жасындағы. 
балалардың бәріне қызық. 

Журналға жазылу бағасы: 


Бір жылға 12 сом. 
Алты айға 6 сом. 
Үш айға 3 сом. 


Журналға «Союз печатьтің» барлық бө- 
лімдерінде жазылуға болады. Жазылу 
мөлшеріне ешқандай шек қойылмайды. 


